“Padre no hay más que uno”, pròxima estrena al Cinema Tívoli
2025-07-24

El Cinema Tívoli de Burjassot s’acomiada de juny amb una cartellera protagonitzada únicament per l’estrena de Padre no hay que más uno: Nido repleto, la pel·lícula estiuenca per excel·lència que, en 2025, aconseguix el seu quint lliurament. Amb un total de sis passades, la pel·lícula es projectarà el dissabte 28 de juny, diumenge 29 i dilluns 30, a les 18.00 i a les 20.15 hores.

Les entrades per a gaudir d’esta estrena, al cinema local, tenen un preu únic de 4 euros i es poden adquirir tant en la pàgina web del Cinema Tívoli com en la taquilla, des de mitja hora abans de l’inici de cada projecció.

Ideal per a gaudir-la en família, la nova pel·lícula de Santiago Segura torna a ser la protagonista cinematogràfica de l’estiu i és que este quint lliurament tanca una saga que, des de 2019, ha reunit milions d’espectadors i espectadores, estiu rere estiu. En esta última aventura, i enfront de la comuna síndrome del niu buit que patixen molts pares, quan els seus fills creixen i s’independitzen, Javier (Santiago Segura) viu una situació completament oposada: la seua casa seguix tan plena com sempre, i ningú sembla tindre intenció d’anar-se. Amb la seua família al complet i els reptes quotidians multiplicant-se, Javier es veu desbordat pel caos domèstic, les responsabilitats familiars i les situacions absurdes que no paren de sorgir.

Rodada en l’estiu de 2024 entre Gran Canària i Madrid, el protagonista i director de la pel·lícula torna a comptar amb elenc habitual, integrat per Toni Acosta, Loles León i Leo Harlem, entre altres. Així, Pare no hi ha més que un 5: Niu replet aterra a Burjassot, per última vegada, per a oferir una bona dosi de riures, anècdotes i moments únics que posaran el fermall d’or a les aventures d’este atípica família.

La programació del Cinema Tívoli continuarà al juliol amb les pel·lícules Cómo entrenar a tu dragón, Superman, Pitufos, Elio i Jurasic World: El Renacer.